tomron87/hebrew-wikipedia-sentences-corpus huggingface dataset:
לאחר מכן התחרה במונומנט מילאנו–סן רמו, במהלך המרוץ היה בדבוקה קדמית של 7 שבעה רוכבים ששרדה עד הסיום, כשבספרינט הסיום ג'רלד צ'יולק המנצח, פטר סאגאן ופביאן קנצ'לרה הקדימו את שאבנל שהסתפק במקום הרביעי.
שאבנל המשיך לבלוט במרוצים החד יומיים, כשחמישה ימים מאוחר יותר סיים שישי ב-E3 פרייס פלנדרן, 1:08 דקות אחרי קנצ'לרה.
לאחר מכן הוא ניצח את שלושת הימים של ברוז'-דה פאנה בפעם השנייה ברציפות, גם הפעם בזכות קטע נגד השעון השלישי והאחרון, כשהקדים את אלכסנדר קריסטוף ב-22 שניות ואת ניקי טרפסטרה ב-31 שניות.
לאחר מכן התחרה בעוד שני מונומנטים מלבד סן רמו, רונדה ון פלנדרן ופריז–רובה, כשסיים במרוצים האלו במקומות 13 ו-19 בהתאמה.
לאחר מכן התחרה בחץ ברבנט וסיים רביעי במרוץ, 9 שניות מפטר סאגאן המנצח.
בהמשך התחרה באליפות צרפת וניצח בפעם הרביעית את מקצה נגד השעון, כשבמקצה הכביש סיים שני.
לאחר מכן התחרה בטור דה פראנס, התוצאה הטובה ביותר שלו הייתה מקום שביעי בקטע ה-11, שהיה נגד השעון.
את הטור סיים שאבנל במקום ה-31 וסייע למארק קוונדיש לנצח שני קטעים מהמרוץ.
לאחר מכן התחרה בקלאסיקה סן סבסטיאן וסיים במקום ה-11. לאחר מכן התחרה באנקו טור וניצח את הקטע החמישי שהיה נגד השעון, את המרוץ בכללי סיים במקום השישי, 1:20 מזדנק שטיבר, בן קבוצתו, שניצח במרוץ.
בהמשך העונה התמקד שאבנל במרוצים חד יומיים, והתוצאות הבולטת שלו היו מקום שמיני בגרנד פרי דה וואלני ומקום שלישי ב-Chrono des Nations.
מלבד זאת, הוא שיחזר את הישגו משנה שעברה ביחד עם קבוצת קוויק סטפ, כשהיה חלק מקבוצתם במהלך אליפות העולם לנגד השעון בקבוצות שנערכה בטוסקנה.
ב-2014 עבר שאבנל ל-IAM Cycling השווייצרית, לאחר חמש שנים בקוויק סטפ.
הוא פתח את העונה עם מקום בשביעי בטור הים התיכון.
בהמשך העונה התחרה בקלאסיקות האביב והישגו הבולט היה מקום חמישי בדווארס דור פלנדרן, 17 שניות מניקי טרפסטרה המנצח.
הוא היה קרוב לנצח את מרוץ ארבעת הימים של דנקרק לאחר שניצח את הקטע השלישי, אך בסופו של דבר סיים במקום השני, 6 שניות מארנו דמאר המנצח.
לאחר מכן התחרה בעוד מרוץ שניצח בעבר, הטור של בלגיה, וסיים במקום השלישי הכללי, 26 שניות מטוני מרטין המנצח.
באליפות צרפת ניצח את מקצה נגד השעון בפעם השישית, בעוד במקצה הכביש סיים שביעי.
לאחר מכן התחרה בטור דה פראנס, כשהתוצאה הטובה ביותר שלו הייתה מקום שמיני בקטע ה-7 וה-20. הוא סיים את הטור במקום ה-34 הכללי.
בהמשך העונה התחרה בטור דו פואטו–שראנט, את הקטע הרביעי במרוץ שהיה נגד השעון ניצח, מה שהספיק לו גם לניצחון כללי במרוץ, 47 שניות מסווין טאפט, כשסיריל למונייה שלישי בפער של 1:01 דקות משאבנל.
לאחר מכן רשם עוד הישג גדול ומשמעותי בקריירה שלו, כשניצח את ג'יפי קווסט פראנס, אחד מהמרוצים החד יומיים החשובים ביותר בצרפת, לאחר שניצח בספרינט מתוך שבעה רוכבים.
ב סיים שאבנל שביעי, 50 שניות מדילן ואן בארלה המנצח.
בקטע ה-8 במרוץ שהיה נגד השעון, סיים שאבנל שני, 8 שניות מבראדלי ויגינס המנצח.
לקראת סוף העונה, ניצח שאבנל במרוץ "Chrono des Nations".
ב-2015 הביע שאבנל את רצונו לרכוב את כל שלושת הגרנד טורס.
הוא פתח את העונה עם מקום תשיעי בוולטה אה אנדלוסיה ומקום 11 בפריז - ניס.
כאמור, באותה עונה הוא ערך את הופעת הבכורה שלו בג'ירו ד'איטליה, בקטע ה-5 היה חלק מקבוצת הבריחה של השלב, הקבוצה נתפסה חוץ מיאן פולאנץ המנצח, בעוד שאבנל סיים שני, 1:31 מפולאנץ, באותו הזמן של רוכבי הדירוג הכללי שתפסו אותו לקראת סיום הקטע.
בהמשך הג'ירו בלט גם בקטע ה-18, כשסיים שלישי לאחר שהיה חלק מקבוצת הבריחה, 1:01 דקות מפיליפ ז'ילבר המנצח.
הוא סיים את הג'ירו במקום ה-36 ולאחר מכן התחרה באליפות צרפת, כשסיים שלישי גן במקצה הכביש וגם במקצה נגד השעון באליפות.
בטור דה פראנס הוא התחרה בפעם ה-15 ברציפות, התוצאה הטובה ביותר שלו במרוץ הייתה מקום 21 בקטע ה-5. הוא סיים את הטור במקום ה-54 הכללי.
לאחר מכן התחרה בוואלטה אספנייה, והתוצאה הטובה ביותר שלו במרוץ הייתה רביעי בקטע ה-13, דקה מנלסון אוליביירה המנצח.
ב-2016 עבר שאבנל לדיירקט אנרז'י הצרפתית, עקב סגירתה של IAM Cycling.
את 2016 פתח עם ניצחון בקטע השלישי באטואל דה בסאז', כשאת הדירוג הכללי במרוץ סיים רביעי.
בהמשך סיים חמישי בשלושת הימים של ברוז'-דה פאנה, 59 שניות מליווה וסטרה.
באליפות צרפת, במקצה הכביש סיים חמישי.
לאחר מכן התחרה בטור דה פראנס בפעם ה-16, והתוצאה הטובה ביותר שלו במרוץ הייתה מקום 5 בקטע ה-12, 40 שניות מתומאס דה חנט המנצח בקטע שבמקור קוצר.
את המרוץ כולו סיים במקום ה-43, הראשון מתוך בני קבוצתו.
לאחר מכן ניצח בפעם הרביעית את הטור דו פואטו–שראנט, לאחר שניצח את הקטע הרביעי במרוץ, שהיה נגד השעון.
באותה עונה השתתף גם באליפות אירופה באופני מסלול, וניצח עם נבחרת צרפת את מקצה הרדיפה הקבוצתית.
את 2017 פתח שאבנל עם מקום חמישי באטואל דה בסאז'.
בהמשך העונה סיים רביעי בשלושת הימים של ברוז'-דה פאנה, 58 שניות מפיליפ ז'ילבר המנצח.
לאחר מכן התחרה במונומנט רונדה ון פלנדרן וסיים אותו במקום התשיעי, לאחר שהיה חלק מדבוקה של 14 רוכבים שסיימו במקומות ה-5–18, כשמוביל אותה אלכסנדר קריסטוף במקום החמישי, 53 שניות מז'ילבר המנצח.
לאחר מכן סיים תשיעי בטרו ברו לאון.
לאחר מכן ניצח את הקטע הרביעי בארבעת הימים של דנקרק וסיים חמישי כללי את המרוץ, 31 שניות מקלמו ונטוריני.
באליפות צרפת סיים חמישי בנגד השעון ולאחר מכן התחרה בטור דה פראנס בפעם ה-17, כשהתוצאה הטובה ביותר שלו הייתה מקום 6 בקטע ה-19 לאחר שהיה חלק מקבוצת הבריחה של הקטע, 17 שניות מאדוואלד בואסון האגן המנצח.
גם למחרת, בקטע ה-20, סיים שאבנל בעשירייה הראשונה, במקום העשירי בקטע שהיה נגד השעון.
לקראת סוף העונה סיים עשירי ב-.Chrono des Nations
עונת 2018 הייתה העונה האחרונה בקריירה של שאבנל.
הוא פתח אותה עם מקום רביעי כללי באטואל דה בסאז' ובטור דה לה פרובנס.
באליפות צרפת סיים שמיני במקצה נגד השעון.
לאחר מכן התחרה בטור דה פראנס בפעם ה-18 ובכך קבע שיא חדש של הופעות והפך לרוכב שהתחרה הכי הרבה פעמים בטור דה פראנס, מקדים את ג'ורג' הינקאפי, סטיוארט או'גריידי ואת ינס וויגט עם 17 הופעות.
שאבנל הוא גם הרוכב שסיים את המרוץ הכי הרבה פעמים, 16, ביחד עם הינקאפי ויופ זוטמלק.
במרוץ עצמו התוצאה הטובה ביותר שלו הייתה מקום 14 בקטע ה-9, והוא סיים את הטור במקום ה-39 הכללי.
לאחר מכן סיים שני בטור דו פואטו–שראנט וחמישי ב-Chrono des Nations.
הוא פרש בתום העונה, כשהוא בן 39.
סילבסטר אילונגה אילונקמבה הוא פוליטיקאי מקונגו שמכהן בתפקיד ראש ממשלת הרפובליקה הדמוקרטית של קונגו החל ממאי 2019. הוא הקים רשמית את ממשלתו באוגוסט 2019. בשנות השבעים כיהן במספר תפקידים בממשלות קונגו, והיה בעבר פרופסור באוניברסיטת קינשאסה.
אילונגה היה גם מזכ"ל חברת הרכבות הלאומית של קונגו.
אילונגה הוא בעל מוניטין טוב כעובד ציבור מנוסה וטכנוקרט, וידוע בתור בעל ברית של הנשיא לשעבר ג'וזף קבילה.
סילבסטיוס (שם מדעי: Silvabestius; מילולית: "חיית יער") הוא סוג נכחד של יונק כיס דומה לוומבט ממשפחת הדיפרוטודוניים, שחי באוסטרליה במשך תחילת המיוקן.
המאובנים שלו התגלו באתר המאובנים ריברסליי שבצפון קווינסלנד, אוסטרליה.
יונק קדום זה תואר ב-1997 בידי החוקרים קארן ה.
Black) ומיקי ארצ'ר משרידי שתי גולגולות עבות שהיו קרובות זו לזו וקיבלו את השם "מדונה והילד", כשאחת מהם קטנה יותר מהשנייה.
כמה חוקרים אף סוברים שמדובר בפרט מעובר בבטן אימו שמת לפני הלידה.
אורך הגולגולות הגיע ל-25 ס"מ.
הוא הגיע לממדים של כבשה באורך של למטר אחד ומשקל של מעל 40 ק"ג.
היונק הקדום היה קרובו של הדיפרוטודון וכמותו ניזון מצמחייה קרקעית רכה ושפעת כמו עלים ושורשים.
למרות שנראה שחי ביערות גשם, כמו של קווינסלנד המודרנית, הצמחים שהתאבנו היו בעלי צורות קשיחות יותר, כמו מיני הדסיים, דלביים או אברשיים וצמחי קזוארינה, כך שהוא כנראה חי בתנאי חורש פתוח.
מבנה לסתותיו ושיניו הגדולות של הסילבסטיוס עזר לו לכרסם ביעילות צמחייה עשבונית, כפי שעושים קרוביו המודרניים - הוומבטיים וגם הקואלה.
סילביו נגוץ נולד לאב מנהל חשבונות, במשפחה מרובת ילדים.
בילדותו המוקדמת האב היה נעדר מהבית בגלל מאסר על רקע התנגדות למשטר.
במעבר לבית ספר תיכון תחילה נופה בגלל "מוצא לא בריא", אך לבסוף התקבל, כי נשארו כמה מקומות פנויים.
נגוץ הוא בוגר הפקולטה לגאוגרפיה של אוניברסיטת בוקרשט ב-1968 וגם קיבל דוקטורט באותה פקולטה ב-1984. החל מ-2010 הוא פרופסור אמריטוס בפקולטה לכלכלה ומ-2012 גם באקדמיה ללימודי כלכלה.
הוא היה פרופסור אורח באוניברסיטה למדע וטכנטלוגיה בליל, צרפת, באוניברסיטת פריז-דופין, באוניברסיטת בארי, באיטליה ובאוניברסיטת אנקונה, איטליה.
בשנים 1991 - 1993 היה מזכיר מדעי באוניברסיטת בוקרשט, בשנים 1993 - 2008 פרודקאן (ממלא מקום הדקאן) ומשנת 2008 ועד 2012 דקאן הפקולטה ליחסי כלכלה בינלאומיים.
החל משנת 2000 נגוץ מנחה לדוקטורט ו-25 מהמונחים על ידו כבר זכו לתואר דוקטור.
נגוץ כתב והיה שותף בכתיבת כ-50 ספרים, כולל ספרי לימוד אוניברסיטאיים וקדם אוניברסיטאיים.
הוא פרסם מעל 100 מאמרים.
סילבנה סימונס (בהולנדית: Sylvana Simons; נולדה ב-31 בינואר 1971 בפרמריבו), היא פוליטיקאית, שחקנית, מנחת טלוויזיה ושדרנית רדיו הולנדית.
היא הקימה את המפלגה הפוליטית BIJ1 בדצמבר 2016 ובבחירות הכלליות של 2021 נכנסה עם מושב אחד לפרלמנט ההולנדי כאישה השחורה הראשונה בראש סיעה בפרלמנט.
את דרכה הטלוויזיונית החלה בשנת 1995 כ- VJ ב-TMF (The Music Factory).
שם היא הציגה תוכנית מוזיקה שהוקדשה לג'אנר רית'ם אנד בלוז.
בשנת 1999 עברה לערוץ-SBS6 שם הנחתה תוכנית ריאליטי בשם "האוטובוס" .
בשנת 2000 עברה לערוץ RTL4 שם הציגה מספר רב של תוכניות.
בשנת 1999 התחילה סימונס להגיש תוכנית רדיו לראשונה ברדיו 538. ב-2001 הגישה ב-Noordzee FM את התוכנית האינטראקטיבית סילבנה.
בשנת 2009 הגישה את "הבחירה של סילבנה" ברדיו 6NPO, תוכנית שכולה הוקדשה למוזיקת נשמה.
בנוסף למשחק והגשה בטלוויזיה וברדיו סימונס גם כתבה טורים בכתבי עת כגון מגזין הטלוויזיה "ורוניקה" ופלייבוי, עצבה בגדים והוציאה ספר אוטוביוגרפי בשנת 2004 בשם "1 + 1 = 7" העוסק בשילוב קריירה ואמהות.
סימונס השתתפה כאורחת קבועה בתוכניות אירוח ובאחת מהתוכניות האלו ב-2016 התעורר עימות בינה לבין אורח אחר בתוכנית, שדרן רדיו אף הוא, כשהוא כינה בביטוי גזעני פליטים מאפריקה שחוצים את הים התיכון כדי להגיע לאירופה וטען שאינו יכול להיות גזען מכיוון שהוא נשוי לאישה שחורה בעצמו.
בעקבות הדיון הסוער שהתעורר בתקשורת ובעקבותיו גל של התקפות ונאצות ברשתות החברתיות החליטה סימונס להצטרף למפלגת DENK שהוקמה ב-2015 על ידי שני חברי פרלמנט, ממוצא טורקי, אשר עזבו את מפלגת הפועלים ההולנדית כאשר התבקשו לשתוק לנוכח הטלת פיקוח על ארגונים במדינה הקשורים למיעוט הטורקי במסגרת המאבק נגד הטרור.
מפלגת דנק שמה לעצמה כמטרה להאבק בגזענות, באפליה ושנאת זרים ולפעול למען דה-קולוניזציה של החינוך והעצמת נשים.
אולם בדצמבר, כשלושה חודשים לפני הבחירות הכלליות סימונס עזבה את דנק והקימה מפלגה פוליטית משלה, בשם Artikel 1 על שם התיקון הראשון בחוקת הולנד שאוסר אפליה על רקע דת, אמונה, דעה פוליטית, גזע, מין, נטייה מינית או על רקע אחר.
המפלגה השתתפה בבחירות אך לא עברה את אחוז החסימה.
לאחר הבחירות נאלצה המפלגה לשנות את שמה בהוראת בית המשפט.
המפלגה שינתה את שמה ל-BIJ1.
בשנת 2018 השתתפה המפלגה בבחירות המקומיות באמסטרדם וסימונס הפכה לחברה במועצה העירונית של אמסטרדם.
בבחירות הכלליות במרץ 2021 השתתפה BIJ1 שוב בבחירות הכלליות וקיבלה מנדט אחד.
סימונס היא האישה השחורה הראשונה בראש סיעה בפרלמנט ההולנדי.
סילביזאורוס (שם מדעי: Silvisaurus; מילולית: "לטאת יער") הוא סוג של דינוזאור ממשפחת הנודוזאוריים שחי באמריקה הצפונית במשך הקרטיקון העליון לפני 96 עד 93.5 מיליון שנה מזמננו.
הסוג תואר לראשונה ב-1960 בידי החוקר תאודור ה.
נמצא רק ממצא בודד של הדינוזאור במשקעים בקנזס, על קרקעית נהר רדוד קדום.
הממצאים היו חלקיים ושבורים והם נאספו ונשלחו לאוניברסיטת קנזס.
מקור השם הוא על המיקום המיוער שבו נמצאו המאובנים לראשונה.
הסילביזאורוס היה דינוזאור באורך 4 מטרים ובעל גולגולת באורך 33 ס"מ והוא דמה במראהו לזאורופלטה והיה בעל כסות אוסטאודרם נוקשה על גופו ובנוסף הכיל זוג זיזים ארוכים על כתפיו ועל תחילת זנבו.
היה זה נודוזאור פרימיטיבי מאחר שלמינים המאוחרים לא היו שיניים בלסתותיהם דמויות המקור.
הוא היה אוכל צמחים שאולי נע בקבוצות קטנות ביערות הקדומים של אמריקה הצפונית.
סִילְבַן וִידְמֶר (מבוטא זילבן; בגרמנית: Silvan Widmer; נולד ב-5 במרץ 1993) הוא כדורגלן שווייצרי המשחק בעמדת המגן הימני והכנף במיינץ מהבונדסליגה ובנבחרת שווייץ.
וידמר התחיל את קריירת המשחק שלו בוורנלוס, ממנה עבר לבאדן ובגיל 15 הצטרף למחלקת הנוער של אראו.
ב-23 ביולי 2011 וידמר ערך את הופעת הבכורה שלו בקבוצה הבוגרת במשחק הליגה וינטרטור.
ב-21 בנובמבר וידמר הבקיע את שער הבכורה שלו בקבוצה הבוגרת בתיקו 2-2 נגד סנט גאלן.
בקיץ 2012 חתם וידמר באודינזה מהסרייה א', אולם הוא החליט להצטרף אליה בשנה שלאחר מכן.
ב-12 ביולי 2018 חזר וידמר לשווייץ וחתם בפ.צ.
בזל תמורת 5.5 מיליון אירו, ובכך הפך לשחקן היקר בתולדות המועדון.
ביולי 2021 חתם וידמר במיינץ 05 מהבונדסליגה.
בצעירותו שיחק וידמר בנבחרות הצעירות של שווייץ.
ב-12 באוקטובר 2014 ערך וידמר את הופעת הבכורה שלו בנבחרת שווייץ במשחק נגד .
ב-6 בספטמבר 2020 וידמר הבקיע את שער הבכורה שלו בנבחרת בתיקו 1-1 נגד .
וידמר נכלל בסגל הנבחרת לקראת יורו 2020.
נכלל בסגל נבחרת שווייץ לקראת יורו 2024 ופתח בכל שלושת משחקי שלב הבתים בו שווייץ סיימה שנייה והעפילה לשמינית הגמר.
סניור אברבנאל (12 בדצמבר 1930 - 17 באוגוסט 2024) מוכר בשם סילביו סנטוס, היה יזם יהודי-ברזילאי, איל מדיה ומנחה טלוויזיה.
היה הבעלים של אחזקות הכוללות את SBT, רשת הטלוויזיה השנייה בגודלה בארץ.
הוא גם הסלבריטי היחיד במדינה ברשימת המיליארדרים של מגזין פורבס.
אברבנאל הוא בנם של מהגרים יהודים ספרדים ילידי האימפריה העות'מאנית.
אביו, אלברטו, נולד בסלוניקה (היום יוון) ב-1897, ואימו, רבקה קארו, נולדה בסמירנה (היום טורקיה) ב-1907. שניהם מתו בריו דה ז'ניירו (ב-1976 וב-1989 בהתאמה) והם קבורים זה לצד זה בבית הקברות היהודי של קאג'ו בעיר ריו דה ז'ניירו.
מהצד אביו, סילביו סנטוס הוא צאצא של יצחק אברבנאל.
אברבנאל עבד ברחובות ריו דה ז'ניירו כמוכר בגיל 14. במהלך התקופה הזו, הוא הוזמן לעבוד בתחנת רדיו, אבל מכיוון שהוא הרוויח יותר כסף כמוכר, הוא עזב את העבודה כמגיש רדיו אחרי חודש.
לאחר מכן הוא עבר לסאו פאולו ואחרי שעבד בכל מיני עבודות, כולל הגרלת פרסים, הוא קיבל תפקיד בתוכנית טלוויזיה שהייתה הצלחה.
באותו הזמן הוא קנה את החברה ובזמן קצר הרחיב את המותג המוביל של הקבוצה, מה שהייתה ההתחלה של הפיכת סילביו לאחד השמות המובילים בטלוויזיה הברזילאית.
עם שווי נקי של 3.2 מיליארד דולר, סנטוס היה משלם המיסים היחיד/הטבעי הגדול ביותר בברזיל.
בשנת 1976, הוא החל להילחם על הזכויות לרשת טלוויזיה משלו מכיוון שרצה להרחיב את הגרלת הפרסים שלו.
ב-1981, הוא סוף סוף השיג אישור להפעיל את מה שיהפוך ל-TVS, בסאו פאולו.
ערוץ הטלוויזיה התרחב מהר מאוד והפך למה שמכונה היום "SBT" (פירושו: מערכת הטלוויזיה הברזילאית) מותג שהיה נפוץ ברחבי הארץ עד סוף שנות ה-80 ותחילת שנות ה-90.
סנטוס גם ניסה לפעול בפוליטיקה והתמודד לנשיאות ב-1989. ב-2008 מלאו ל-Grupo Silvio Santos 50 והוא כלל 44 חברות, עם מיזמים שנעו בין חקלאות לבנקים ובתי מלון.
סנטוס גם היה אחראי למתן גישה לתוכניות טלוויזיה בין-לאומיות כמו האח הגדול VIP, גלגל המזל, מצלמה נסתרת, מי רוצה להיות מיליונר?, האם אתה חכם יותר מתלמיד כיתה ו'?
במקום רק לשדר את התוכניות האלה, שרובן הופיעו בערוצים בתשלום, הוא יצר גרסאות ברזילאיות כדי שאנשים יוכלו לא רק לצפות בתוכניות, אלא גם להשתתף בהן כמתמודדים ולקנות מוצרים של הספונסרים או השקעות אחרות.
המסלול שלו הוביל להשוואות לסר ריצ'רד ברנסון.
אחד מהסימנים המסחריים של סנטוס היה לבישת מיקרופון בגודל מלא על החזה שלו, למרות שהוא נטש את המנהג הזה בסוף 2014.
ב-21 באוגוסט 2001, בתו, פטריסיה אברבנאל, נחטפה ושוחררה אחרי שבוע.
סנטוס נפטר ב-17 באוגוסט 2024 אחרי שהיה אושפז מתחילת החודש בבית החולים היהודי אלברט איינשטיין.
סילביה קוטון היא פרופסור מן המניין בחוג לסיעוד, בפקולטה לרפואה באוניברסיטת תל אביב.
בנוסף היא ראש מכון הרצג לחקר ההזדקנות והזקנה באוניברסיטת תל אביב וראש לימודי דוקטורט בחוג לסיעוד של האוניברסיטה.
פרופסור קוטון היא אחות מוסמכת, בעלת תואר שני בבריאות תעסוקתית וסביבתית ובעלת תואר שלישי באפידמיולוגיה ורפואה מונעת.
את השתלמות הפוסט-דוקטורט שלה עשתה ביחידה למניעת שבץ מוחי ודמנציה, באוניברסיטת אוקספורד, אנגליה.
בנוסף, השתלמה בתחום טיפול בזקנים עם אלצהימר וירידה בתפקוד קוגניטיבי ובפיענוח MRI תפקודי, באוניברסיטת ג'ונס הופקינס, בולטימור, ארצות הברית.
מחקריה עוסקים בחקר מחלות קרדיווסקולריות עם דגש מיוחד בנושא אפידמיולוגיה של שבץ מוחי, זקנה והזדקנות, דמנציה והפרעה קוגניטיבית קלה (MCI), שינויים בתפקוד פיזי, קוגניטיבי וחברתי לאחר שבץ מוחי ובריאות ואיכות חיים של מטפלים עיקריים בזקנים הזקוקים לעזרה בתפקוד יום-יומי עקב מגבלות תפקוד פיזיות או קוגניטיביות.
ב-1984 סיימה תואר ראשון בסיעוד והוסמכה כאחות מוסמכת מטעם האוניברסיטה העברית בירושלים.
ב-1995 סיימה תואר שני בבריאות תעסוקתית וסביבתית מאוניברסיטת תל אביב.
ב-2003 סיימה דוקטורט באפידמיולוגיה ורפואה מונעת מאוניברסיטת תל אביב.
ב-2007 סיימה מחקר פוסט-דוקטורט במרכז למניעת שבץ ודמנציה במחלקה למדעי המוח הקליניים של נופילד באוניברסיטת אוקספורד.
בשנים 1996 עד 2006 ניהלה את היחידת לרישומי מחלות במרכז הלאומי לבקרת מחלות, של משרד הבריאות.
בנוסף בשנת 2004 הייתה קוטון שותפה לתכנונו והקמתו של המרכז לרישום הארצי לחולי שבץ מוחי המאושפזים בישראל (NASIS), והיא כיום חברה בוועדת ההיגוי ובוועדת הפרסומים של המרכז.
בנוסף עד שנת 2018 שמשה יועצת אפידמיולוגית במרכז המשולב לשבץ המוח, המחלקה הנוירולוגית, במרכז הרפואי שיבא, תל השומר.
בשנת 2010 הצטרפה לסגל המחלקה בחוג לסיעוד של אוניברסיטת תל אביב.
בתחילה היא מונתה לראשת התוכנית לתואר ראשון של מחלקת הסיעוד באוניברסיטה.
ב-2014 קודמת לתפקיד יושבת ראש המחלקה לסיעוד, תפקיד אותו מילאה עד 2018. בנוסף בשנת 2014 קודמה לדרגת פרופסור חבר.
בשנת 2017 מונתה לראש תוכנית הדוקטורט ובשנת 2021 מונתה לפרופסור מן המניין.
כיום קוטון מרכזת את הקורס "פיתוח מחקר וכתיבה מדעית מתקדמת" המיועד למועמדים פוטנציאליים ללימודי תואר שלישי בסיעוד; מנחה סטודנטים לתואר שני ושלישי ומרכזת את ההוראה והמחקר בתחום האפידמיולוגיה, תוך שילוב סטודנטים לתארים גבוהים במחקר בתחום זה.
החל משנת 2016 הצטרפה כמרצה בכירה לבית הספר סגול למדעי המוח באוניברסיטת תל אביב.
בשנת 2018 הצטרפה למכון הרצג לזקנה באוניברסיטת תל אביב.
בשנת 2020 מונתה לראשת המכון.
בנוסף ב-2018 הצטרפה כמרצה בכירה ליוזמת ביו-אתיקה ומשפט בפקולטה לרפואה ע"ש סאקלר באוניברסיטת תל אביב.
במקביל בשנת 2015 מונתה לפרופסור משנה במחלקה לאפידמיולוגיה בבית הספר לבריאות הציבור של בלומברג, אוניברסיטת ג'ונס הופקינס, בולטימור, מרילנד, ארצות הברית.
בינואר 2022 קודמה לפרופסור מן המניין במחלקה.
בשנת 2018 מונתה לדרגת פרופסור משנה בבית הספר לסיעוד, של האוניברסיטה העברית בירושלים.
בשנים האחרונות מחקריה של פרופ' קוטון כוללים מחקרים על אפידמיולוגיה של שבץ ומחלות לב ומחלות כלי דם אחרות; גיל והזדקנות; דמנציה, שינויים בתפקוד הפיזי והקוגניטיבי לאחר שבץ, ובריאותם של מטפלים ראשוניים בקשישים.
קוטון חוקרת את הגורמים הקשורים לשינויים באפידמיולוגיה של שבץ וגורמי סיכון קרדיווסקולריים בישראל ובארצות הברית.
המחקר שלה מספק מידע חשוב על סיבות אפשריות לשינויים אלה; כיצד שכיחות השבץ עשויה להיות מושפעת מהשיעורים ההולכים וגדלים של השמנת יתר, סוכרת וגורמי סיכון קרדיווסקולריים אחרים, וכיצד המגמות המשתנות בשבץ עלולות להשפיע על שיעורי התפקוד הפיזי והקוגניטיבי אצל זקנים.
מחקר בראשותה מ-2015 מצא קשר בין הירידה בלחץ הדם המדווחת בעשור החולף לבין צמצום הפגיעה המוחית של נפגעי שבץ.
בנוסף מצאה כי שינוי תנוחה פתאומי, כעס והתרגשות עלולים להגביר את הסיכון המיידי לשבץ מוחי.
מחקר נוסף בהובלת פרופסור קוטון, עליו קיבלה פרס מטעם איגוד הלב ואיגוד שבץ המוח האמריקאי התבסס על נתונים שנאספו במחקר ארוך טווח Atherosclerosis Risk in Communities(ARIC), שבו התקיים מעקב אחר התפתחות של מחלות לב וכלי דם, ביניהן שבץ מוחי, החל משנת 1987–1989. במחקרה של פרופ' קוטון נכללו 15,379 משתתפים ב-ARIC.
נמצא כי הסיכון לדמנציה גבוה פי שניים באנשים לאחר שבץ מוחי בהשוואה לאלה ללא שבץ, וסיכון זה קפץ לפי 8.5 באנשים שחוו 3 אירועים מוחיים.
עוד נמצא כי אנשים שחוו שבץ מוחי בדרגה גבוהה של חומרה היו בסיכון לדמנציה פי 5 בהשוואה לאלה עם שבץ קל.
הודות למידע המקיף עבור כל משתתף, התאפשרה הערכה של הסיכון לדמנציה לאחר השבץ תוך נטרול מוצלח של השפעתם האפשרית של גורמי סיכון משותפים לשבץ מוחי ולדמנציה.
בשנת 2021 זכתה בפרס TOP ISC מטעם איגוד הלב ואיגוד שבץ המוח האמריקאי על מחקרה בנושא דמנציה לאחר שבץ מוח.
בנימוקי הפרס נרשם כי תוצאות מחקרה של פרופ' קוטון תורמות לבסיס הידע המדעי בנושא פגיעה קוגניטיבית: ידוע כי התרחשות שבץ מוחי מגדילה את הסיכון לדמנציה אך המחקר הנוכחי הראה בבירור כי לחומרת שבץ המוח ולמספר אירועי השבץ שחווה אדם מסוים יש השפעה משמעותית על הסיכון להתפתחותה של דמנציה.
בנוסף, המחקר של פרופ' קוטון ייחודי ביכולת להעריך את הקשר שבין שבץ מוחי לבין הסיכון לפיתוח דמנציה תוך בקרה על השפעתם של גורמי סיכון משותפים לשתי המחלות.
סילבן דסלאנדה הוא כדורגלן צרפתי-קמרוני המשחק בעמדת הבלם.
דסלאנדה גדל במחלקות הנוער של AM.
בשנת 2013 החל לשחק בקבוצת המילואים של קן.
ב-10 ביוני 2015 חתם דסלאנדה בוולברהמפטון וונדררס מהפוטבול ליג צ'מפיונשיפ.
ב-25 באוגוסט ערך את הופעת הבכורה שלו במועדון, בניצחון 2-1 על בארנט במסגרת הסיבוב השני של גביע הפוטבול ליג לעונת .
ב-15 באפריל 2016 ערך את הופעת הבכורה שלו בליגה, בהפסד 2-1 להאל סיטי במסגרת המחזור ה-42 לעונת .
בהמשך הושאל דסלאנדה לקבוצות ברי ופורטסמות' מהפוטבול ליג הראשונה, ולחומייה מהליגות הנמוכות בספרד.
ב-31 בינואר 2020 חתם דסלאנדה בארג'ש פיטשט מליגת המשנה הרומנית.
הוא ערך 26 הופעות ליגה במדי המועדון במסגרת ליגת העל הרומנית וליגת המשנה הרומנית, בהן הבקיע שני שערים.
ב-15 ביולי 2021 חתם דסלאנדה על חוזה לשנתיים בדברצן ו.ס.ק.
סילבסטר בניו יורק הוא סרט קולנוע מסוגת קומדיה רומנטית משנת 2011 בבימוי של גארי מרשל בהשתתפות שלל כוכבי קולנוע.
הסרט מתאר אירועים אחדים המתרחשים כולם במשך יום אחד, היום האחרון של שנת 2011, לקראת טקס הסילבסטר המסורתי בכיכר טיימס בניו יורק.
הסרט הוא שני בטרילוגיה של סרטי קומדיה רומנטית בבימויו של גארי מרשל, שכל אחד מהם מתרחש במשך יום חג.
קדם לו הסרט "יום האהבה" משנת 2010, ואחריו בא "יום האם" משנת 2016.
הסרט משלב עלילות אחדות המתרחשות בניו יורק, ביום האחרון של שנת 2011. העלילות:
ההכנות לקראת טקס הפלת הכדור בכיכר טיימס
חגיגת השנה החדשה בחברת תקליטים
שכנים, צייר דיכאוני וזמרת, שנתקעו יחדיו במעלית
מזכירה הנעזרת בנער שליח להגשמת משאלותיה לשנה החדשה
שני זוגות שבהם האישה עומדת ללדת
חולה הנוטה למות ומשאלתו לראות את טקס הפלת הכדור בכיכר טיימס.
קלייר מורגן, סמנכ"לית חברת הניהול של כיכר טיימס, עורכת את הסידורים האחרונים להורדת כדור בכיכר , בעזרת ידידה, השוטר ברנדן.
בינתיים, אינגריד וית'רס, מזכירת חברת התקליטים אהרן רקורדס, לאחר שכמעט נדרסה על ידי מכונית ולא אושרה לה חופשה, מתפטרת מעבודתה.
היא מציעה לשליח פול דויל, אתו הייתה בקשרי עבודה, כרטיסים לנשף המסכות של אהרן רקורדס אם יעזור לה להשלים את משאלות השנה החדשה שלה לפני חצות, והוא נענה להצעתה.
קים דויל, אחותו הגדולה של פול, מתעמתת עם בתה בת ה-15 היילי, שרוצה לבלות את ערב השנה החדשה בכיכר טיימס עם חבריה ובפרט עם החבר שלה סת' אנדרסון, אם כי קים רוצה לבלות איתה את השנה החדשה לאחר גירושיה.
חברו הטוב ביותר של פול, מאייר הקומיקס רנדי, שונא את חגיגות השנה החדשה, נתקע במעלית עם אליס, זמרת שאפתנית בלהקת הליווי של הזמר דניאל ג'נסן בהופעה הצפויה שלו בכיכר טיימס.
ג'נסן גם מתכונן להופיע בנשף של אהרן רקורדס תוך שהוא מנסה להצית מחדש את מערכת היחסים שלו עם ארוסתו לשעבר, לורה.
בבית חולים סמוך, אביה של קלייר, סטן האריס, המאושפז בשלבים האחרונים של מחלת הסרטן ומסרב לכימותרפיה, רוצה רק לראות את הכדור נופל בפעם האחרונה.
מלוות אותו האחיות איימי ומינדי, לאחר שהרופא מגלה שהוא לא יחזיק מעמד עוד הרבה זמן.
באותו בית חולים, זוג צעיר (גריפין וטס ביירן) עומדים ללדת את ילדם הראשון, ומתחרים עם זוג אחר, ג'יימס וגרייס שוואב, על פרס המוצע למשפחת הילד הראשון שנולד בשנה החדשה.
הרחק משם, סם אהרן הבן, איש עסקים ובנו של סם אהרן האב, המייסד המנוח של אהרן רקורדס, נוסע לנשף של אהרן רקורדס לשאת נאום חשוב.
בדרכו הוא תוהה האם עליו להתאחד עם אישה מסתורית שפגש והתאהב בה בערב השנה החדשה הקודם.
לאחר תקלה במכוניתו בקונטיקט, הוא לא מוצא מכונאי שיתקן אותה, ומקבל טרמפ בקרוואן של משפחה עליזה.
מאוחר יותר באותו ערב, אחד מהלוחות בכדור בכיכר טיימס משתבש ותוקע את הכדור.
זה מאלץ את קלייר לקרוא לקומינסקי, חשמלאי ממורמר שהחברה פיטרה כמה שבועות קודם לכן.
הוא מתקן את הכדור לפני חצות, ובהכרת תודה קלייר משאירה אותו אחראי על הפלת הכדור, כשהיא ממהרת לראות את הכדור נופל עם אביה, סטן.
בינתיים, האחות איימי, שסיימה את משמרתה, עורכת ועידת וידאו עם בעלה צ'ינו, חייל המוצב באפגניסטן.
סטן נפטר דקות ספורות לאחר שקלייר התגנבה אתו לגג בית החולים כדי לראות את הכדור נופל, לצלילי מקהלת "Auld Lang Syne", כשקלייר בוכה לצדו, מחזיקה את ידו.
פול עוזר לאינגריד להשלים את כל המשאלות שברשימה שלה, והיא נותנת לו את הכרטיסים לנשף המסכות.
הם נפרדים לשלום, אבל פול מחליט לקחת אותה לנשף של אהרן רקורדס כבת הזוג שלו.
בינתיים, רנדי ואליס מתחברים במעלית כשהם חולקים את חייהם ובעיותיהם.
בדיוק כשהם עומדים להתנשק, המעלית מתוקנת ואליס ממהרת להופעה של ג'נסן.
רנדי מבחין שאליס שכחה את צמיד הגומי שלה וממהר להביא לה אותו.
בכיכר טיימס, ג'נסן עוזב באמצע המופע שלו כדי לחזור לנשף של אהרן רקורדס כדי להתנצל בפני לורה על שעזב אותה, והיא מקבלת את התנצלותו.
כשג'נסן איננו, אליס מחליפה אותו ומושכת את תשומת הלב של הקהל.
היא מנשקת את רנדי, והם מתחילים מערכת יחסים רומנטית.
לגריפין וטס יש את התינוק שלהם, ולמרות שהוא נולד ראשון, הם משקרים כדי לאפשר לג'יימס וגרייס לקבל את הפרס של 25,000 דולר, לאחר שגילו שיש להם כבר שתי ילדות נוספות לפרנס.
בינתיים, לאחר שאמהּ, קים, אסרה עליה להשתתף בחגיגה, היילי בורחת לכיכר טיימס, שם היא רואה את סת' מתנשק עם נערה אחרת, לילי, בלי לדעת שזו הייתה נשיקה בניגוד לרצונו.
שבורת לב, היא פוגשת את אמהּ ומתנחמת בחברתה.
קים מבינה שהיא הייתה אנוכית מדי כשלא אפשרה להיילי לבלות עם חבריה את השנה החדשה.
סת' מוצא אותם ומתנצל, ומגלה להיילי שלילי גנבה את הנשיקה.
היילי סולחת לו ומנשקת אותו.
אמהֹּ מרשה לה ללכת לאפטר פארטי.
סם הצליח לשאת את נאומו, והוא ממהר לפגישה למסעדה עם האישה המסתורית שפגש שנה קודם לכן.
קים ממהרת אף היא למסעדה, מתגלה כאישה המסתורית שאותה פגש סם, ולבסוף הם חולקים את שמותיהם זה עם זה.
הסרט מסתיים כשפול ואינגריד נהנים בנשף המסכות של אהרן רקורדס.
ככל שהקרדיטים מתגלגלים, סדרה של פספוסים של השחקנים במהלך הצילומים מוצגות לצופים.
מישל פייפר – אינגריד וית'רס
זאק אפרון – פול דויל
פיונה צ'וי – אישה באלינזית
רוברט דה נירו – סטן האריס
האלי ברי – האחות איימי
אליסה מילאנו – האחות מינדי
קרי אלווס – הרופא של סטן
קומון – צ'ינו, בעלה של איימי
סת' מאיירס – גריפין ביירן
ג'סיקה בייל – טס ביירן
טיל שווייגר – ג'יימס שוואב
שרה פולסון – גרייס שוואב
ג'ון בון ג'ובי – דניאל ג'נסן
קתרין הייגל – לורה, ארוסתו של דניאל לשעבר
ראסל פיטרס – השף סוניל
ג'יימס בלושי – מפקח בניין
שרה ג'סיקה פארקר – קים דויל, אחותו הגדולה של פול
אביגייל ברסלין – היילי דויל, בתה של קים ואחייניתו של פול
אוסטין – סת' אנדרסון, בן זוגה של היילי
קתרין מקנמרה – לילי בוומן
ג'וש דוהאמל – סאם אהרן ג'וניור
שרי ג'ונס – רוז אהרן, אמו האלמנה של סאם
שון אובריין – פסטור אדווין
הילרי סוונק – קלייר מורגן, הבת הביולוגית של סטן
הקטור אליזונדו – לסטר קומינסקי
סילבסטראס בלטה (בליטאית: Silvestras Beltė; נולד ב-26 בנובמבר 1997), המוכר בכינויו סילבסטר בלט (Silvester Belt), הוא זמר-יוצר ליטאי.
בלטה ייצג את ליטא באירוויזיון 2024, שהתקיים במאלמה שבשוודיה, עם השיר "Luktelk".
הוא סיים תואר ראשון במוזיקה מסחרית באוניברסיטת וסטמינסטר שבלונדון.
לאחר מכן שב לליטא כדי ליצור חומרים חדשים.
בלט מתאר את סגנונו המוזיקלי כפופ בעיקר, עם מעט השפעות של מוזיקה אלקטרונית ורייב.
הוא מציין כי טרוי סיון הוא השפעתו המוזיקלית הגדולה ביותר "מכל הזמנים".
בשנת 2017 התחרה בלט בתוכנית המציאות הליטאית Aš – superhitas ("אני סופר-להיט"), והגיע למקום הראשון.
עם זכייתו עבר להתגורר בעיר וילנה, שם הוציא בהמשך את סינגל הבכורה שלו "Noise".
בהמשך אותה שנה, הוא עבד מאחורי הקלעים של תוכנית הריאליטי , המבוססת על פורמט שוודי.
בשנת 2018 התחרה בלט בעונתה השישית של תוכנית המציאות המוזיקלית X Faktorius, הגרסה הליטאית של הפורמט The X Factor.
הוא הודח בשבוע הרביעי לתוכנית.
ב-19 בדצמבר 2023 נחשף כי בלט עתיד להשתתף בקדם הלאומי של ליטא לאירוויזיון 2024, Eurovizija.LT, עם השיר "Luktelk".
הוא שובץ בחצי הגמר הראשון, והעפיל לגמר.
בגמר הגיע למקום הראשון, ונבחר לייצג את המדינה בתחרות.
ב-7 במאי עלה על בימת חצי הגמר הראשון של האירוויזיון וביצע את שירו "Luktelk".
בסוף הערב הוכרז כאחד מעשרת המתמודדים שהעפילו לגמר.
במופע הגמר, בתום הקראת הניקוד שהעניקו צוותי השופטים, דורג שירו במקום ה-17 עם 32 נקודות.
Title Year מיקומי שיא אלבום ליטא "My Drug" 2018 —לא מתוך אלבום "" 2022 73 Apkabinti Prisiminimus "—" מציין שהסינגל לא יצא לאור או לא זכה להיכנס למצעד במדינה זו.
סילביה רוטנברג הייתה אתלטית יהודייה-אמריקאית.
סגנית אלופת ארצות הברית (1937) בריצת 80 מטר משוכות.
באליפות ארצות הברית שנערכה בניו יורק, ב-14 בספטמבר 1935 היא סיימה במקום רביעי בהטלת כידון בתוצאה של 26.99 מטר.
באליפות ארצות הברית שנערכה בניו ג'רזי, ב-25 בספטמבר 1937 היא זכתה במדליית כסף בריצת 80 מטר משוכות, אחרי קורה גיינס (12.8 שניות) ולפני אנה לבו.
נוסף לכך, היא סיימה פעמיים במקום רביעי בהדיפת כדור ברזל בתוצאה של 10.06 מטר ובהטלת כידון בתוצאה של 30.84 מטר.
באליפות ארצות הברית שנערכה בקונטיקט, ב-4 בספטמבר 1939 היא סיימה במקום רביעי בריצת 80 מטר משוכות.
באליפות ארצות הברית שנערכה בניו ג'רזי ב-7 ביולי 1940 היא סיימה במקום חמישי בריצת 80 מטר משוכות.
מייקל סילבסטר גרדנציו "סליי" סטאלון הוא שחקן, במאי, תסריטאי ומפיק אמריקאי סיציליאני.
מועמד לשלושה פרסי אוסקר וזוכה פרס גלובוס הזהב.
עיקר תהילתו באה לו מסדרות סרטי הפעולה "רוקי" ו"רמבו", שבהן גילם את הגיבור - מתאגרף וחייל קומנדו, בהתאמה.
שייך לדור גיבורי הפעולה בקולנוע שהופיעו ברבים מלהיטי המסך של שנות ה-80 וה-90.
סטאלון נולד בניו יורק שבארצות הברית למשפחה נוצרית-קתולית בעיקרה ממוצא איטלקי (אביו), וממוצא צרפתי ומזרח אירופאי (אמו).
לידתו הייתה קשה ועל כן הרופא המיילד השתמש במלקחיים, בהם פגע בשוגג בחלק מהעצבים שבפניו, פגיעה זו מקנה לו את ארשת פניו הייחודית.
הוא הוטבל כקתולי, וגדל במרילנד.
אביו פרנק סטאלון האב היה ספר ובעל סלון יופי, ואמו ג'קי סטאלון (לבית לייבופיש) הייתה אסטרולוגית ורקדנית.
מצד אביה הייתה ממוצא יהודי.
סבה וסבתה היו יהודים שהיגרו לארצות הברית מאודסה.
עקב היותו בעל תסמונת פלטפוס, נשלח סטאלון בגיל ארבע, על ידי אימו, לבית ספר לריקודי סטפס.
לאחר מכן, אביו העביר את משפחתו לוושינגטון די.סי.
שם הוא פתח בית ספר לקוסמטיקה וטיפוח, בעוד אמו פתחה שם אולם התעמלות לנשים.
אחיו הוא פרנק סטאלון , מוזיקאי ושחקן שהתפרסם בעיקר מסרטיו של סטאלון, ובין השאר חיבר את הפסקולים בסרטים "רוקי 3", "רמבו 2" ו"להישאר בחיים".
כשהיה סטאלון בן תשע התגרשו הוריו.
לאחר שנתיים נישאה אמו בשנית לאנתוני פיליטי והביאה עמו ילד.
לאחר כשלושה עשורים נישאה בשלישית לסטיבן לוין.
אביו נישא לאחר מכן לעוד שלוש נשים, מהן יש לסטאלון עוד שלושה אחים-למחצה.
בגיל 16 קיבל סטאלון ציונים נמוכים בבית הספר, ואמו השיגה לו עבודת קיץ בסלון יופי.
הוא למד בתיכון לינקולן בפילדלפיה, ובאקדמיה הצבאית שרלוט הול במרילנד.
אחריהם, למד במכללת מיאמי-דייד ולאחר מכן באוניברסיטת מיאמי.
סילבסטר סטאלון למד משחק באוניברסיטת מיאמי, ואז חזר לניו יורק והופיע בכמה מחזות ב"אוף ברודוויי".
תפקידיו הקולנועיים הראשונים היו זניחים למדי, וכללו אף הופעה בסרט פורנו רך בשכר של 200 דולר.
לאחר שלא הצליח לקבל תפקידים רציניים הוא התחיל בקידום תסריט אשר הופק לסרט "רוקי" (1976).
סרט שאת תסריטו כתב מתוך תקווה להיות גם הכוכב הראשי אשר התגשמה עבורו.
הסרט היה מועמד לעשרה פרסי אוסקר וזכה בשלושה.
באותה תקופה המשיך לככב בסרטים מצליחים אבל יחסית נשכחים כגון "קרב הדרכים 2000", "פ.י.ס.ט", "סמטת גן עדן" (סרטו הראשון כבמאי) ו"הבריחה לניצחון".
לסטאלון היו שתי מועמדויות אינדיבידואליות על השחקן הראשי והתסריט.
לאחר מכן יצאו חמישה סרטי המשך.
בסרט החמישי בסדרה הבמאי ג'ון ג' אווילדסן רצה שרוקי ימות, אך המפיקים לא אישרו את זה ולכן, לדעתו, הסרט נכשל.
בתחילת דרכו מספר סרטים נוספים שבהם היה שותף סטאלון הצליחו, כמו סדרת סרטי "רמבו", "טנגו וקאש".
ביים את סרט ההמשך ל"שיגעון המוזיקה", "להישאר בחיים" לצדו של ג'ון טרבולטה שנכשל וזכה לביקורות רעות.
הוא כיכב בסרט הפעולה "קוברה" משנת 1986 בהפקתם של מנחם גולן ויורם גלובוס שגם נכשל מבחינה ביקורתית.
שנה לאחר מכן כיכב בסרטו של הבמאי מנחם גולן, "מעבר לשיא", שלא הצליח בקופות, אך עם השנים הפך לסרט קאלט של סטלון.
ב-1989 שיחק בסרט " נעול", שזכה לביקורות טובות.
בשנות ה-90 עשה שני סרטי קומדיה, "עצור!
או שאמא שלי יורה", "אוסקר!
אל תיגע בבת שלי" שנכשלו ברציפות.
לאחר מכן חזר לסרטי פעולה, "סחרור מסוכן", "איש ההרס" ו"המומחה" שהצליחו בקופות והחזירו את סטאלון לשורת השחקנים הגדולים.
לאחר מכן הגיעה דעיכה נוספת בקריירה שלו בשל סרטים כושלים כמו "השופט דרד" ומתנקשים", אף על פי שהצליח להתאושש מבחינה ביקורתית בסרטים כמו "קופלנד" ו"עבודת נמלים" שגם די הצליחו בקופות.
בעשור הראשון של המאה ה-21, סטאלון שוב נפל לדעיכה צורבת אחרי מספר כישלונות שהם "במעגל הנקמה", "מסלול מסוכן", ו"טיהור מוחלט" שהביא לו פרס ראזי.
לעומת זאת הצליח להשיב הצלחה עם הסרט "ספיי קידס 3: סוף המשחק" של רוברט רודריגז.
במשך שלוש שנים הוא שיחק תפקידים קטנים בסרטים עם הפצה מוגבלת, רק ב-2006 החליט לעשות קאמבק והחזיר את שני הגיבורים שלו, "רוקי" ו"רמבו", הסרט השישי של רוקי היה להיט בקופות וזכה לביקורת חיובית מאוד, ולעומת זאת "רמבו 4" שגם הצליח בקופות קיבל ביקורת מעורבת.
סטאלון קיבל אות כבוד על פועלו הקולנועי בפסטיבל ונציה 2009. סטאלון קיבל אות כבוד נוסף בפסטיבל הסרטים לוס אנג'לס 2010. באותה שנה שיחק ואף כתב חלק מתסריט סרט הפעולה "בלתי נשכחים", הסרט זכה להצלחה קופתית גדולה וגרף יותר מ-270 מיליון דולר.
סרט ההמשך שיצא ב-2012 גרף כ-312 מיליון דולר.
שני הסרטים הופקו על ידי המפיק הישראלי אבי לרנר.
באוקטובר 2013 יצא לאקרנים סרטו "תוכנית בריחה", בו הוא משחק לצד ארנולד שוורצנגר.
סרט המשך נוסף לסדרת "בלתי נשכחים" יצא ב-2014.
ב-2015 הופיע בסרט "קריד", סרט ספין אוף לסדרת "רוקי" בו שב לתפקיד רוקי בלבואה, וזכה בפרס גלובוס הזהב לשחקן המשנה על הופעתו.
סטאלון קיבל מועמדות גם לפרס אוסקר באותה קטגוריה על תפקידו בסרט.
ב-2020 דיבב סטאלון במשחק הלחימה Mortal Kombat 11 Ultimate את דמותו של החייל Rambo, דמות אורחת המבוססת על סדרת הסרטים בגילומו.
משנת 2022 משחק בסדרה טולסה קינג בתפקיד דווייט "הגנרל" מנפרדי.
בשנת 2022 כיכב סטאלון לראשונה בסדרת טלוויזיה חדשה בתפקיד ראשי - "המלך של טולסה".
הסדרה זכתה לשבחים, ובמועמדות לפרס אמי, ובנוסף היה סטאלון מועמד לשחקן הטוב ביותר במפעל "2023 Awards".
בסוף שנת 2023 החלו הצילומים לעונה השנייה.
בשנת 2025 הפיק וכתב את התסריט לסרטו של דייוויד אייר, "A Working Man" המבוסס על הרומן באותו שם של צ'אק דיקסון מ-2014.
סטאלון נישא לראשונה לסשה צ'אק, ולהם שני בנים, סייג' סטאלון, שניסה להשתלב בעולם המשחק, ואף שיחק לצד אביו בסרט "רוקי 5" משנת 1990 ונפטר ביולי 2012 ממנת יתר של משככי כאבים במרשם, וסרג'יו, שאובחן כאוטיסט.
נישואיו השניים היו עם השחקנית ברידג'יט נילסן, ללא ילדים.
בשנת 1997 נישא בפעם השלישית, לג'ניפר פלאבין, ולהם שלוש בנות.
ב-17 באוגוסט 2006, במהלך מלחמת לבנון השנייה, הופיעה מודעה על עמוד שלם בעיתון ה"לוס אנג'לס טיימס" בה הוא היה חתום על גינוי מפורט נגד הטרור שגורמים ארגוני החמאס והחזבאללה, והובעה בה תמיכה גם באזרחים התמימים שנפגעו בישראל ובלבנון.
סטאלון הוא רפובליקני ותומך נלהב של המפלגה.
בין השאר תמך במועמדים מטעמה: ריק סנטורום וג'ון מקיין.
הוא אף שיבח את דונלד טראמפ בקמפיין הבחירות שלו, אך לא תמך בו באופן רשמי.
אל תיגע בבת שליהשחקן הגרוע ביותר1993עצור!
האפיפיור סילבסטר הראשון היה הבישוף של רומא בתקופתו של קונסטנטינוס, הקיסר הרומאי הראשון שגילה יחס אוהד לנצרות.
כיהן כאפיפיור מ-31 בינואר 314 עד למותו ב-335. סילבסטר נחשב לקדוש נוצרי.
בגלל שמת ב-31 בדצמבר, יום זה בלוח השנה הקתולי מוקדש לו, ובמספר מדינות בעולם דבק השם בחגיגות השנה החדשה המתחילות במוצאי היום.
צו מילאנו, שניתן על ידי הקיסר המערבי קונסטנטינוס והקיסר המזרחי ליקיניוס בשנת 313, שנה בטרם החל סילבסטר הראשון לכהן כאפיפיור, הבטיח לנוצרים מעמד שווה לבני הדתות האחרות באימפריה הרומית, ואפשר להם חופש דת מלא.
בזכות כך, הייתה תקופתו של סילבסטר הראשון תקופת פריחה לנצרות, והיא הפכה מדת שולית ומחתרתית לאחת הדתות הבולטות יותר באימפריה.
חוקרים שונים טוענים כי עיקר פרסומו הגיע מהעובדה כי הצליח לשכנע את הקיסר הרומי קונסטנטינוס להתנצר ולבנות את קונסטנטינופול (איסטנבול של היום), וכן לפעול להעברת בעלות על שטחים נרחבים באיטליה של היום לטובת הכנסייה הנוצרית.
בתקופת כהונתו של סילבסטר הראשון נבנו הכנסיות החשובות והגדולות של רומא: הבזיליקה וכנסיית סן פייטרו הישנה בוותיקן.
נאמר עליו שהשתתף בוועידת ניקיאה הראשונה, שכונסה על ידי קונסטנטינוס, ושקיים בעצמו ועידה ברומא, שבה הוקיע את המינות האריאנית.
במסורת הנוצרית מסופר שקונסטנטינוס, הקיסר הביזנטי, חלה בצרעת, וקיבל מרופאיו הפאגנים עצה לטבול בדם תינוקות, אך כששמע את זעקות האימהות החליט שלא להרוג את התינוקות.
הקדושים פטרוס ופאולוס ביקרוהו בחלום והמליצו לו לבקש עצה מסילבסטר בישוף רומא, ואכן נרפא קונסטנטינוס מקיום עצתו.
עם זאת, מקור האגדה הוא במאה ה־8 ואין לה אחיזה היסטורית.
קונסטנטינוס הוטבל לנצרות רק על ערש מותו, על ידי הבישוף אוסביוס מניקומדיה, כשנתיים לאחר מותו של סילבסטר.
ייתכן שהמקור לאגדה זו הוא ברצון לטשטש את העובדה שקונסנטינוס, מיטיב הנצרות, לא קיבל על עצמו את הנצרות אלא רק בסוף חייו.
מסמך מזויף בשם Donatio Constantini ("מתת קונסטנטינוס") שחובר, כנראה, במאה השמינית, טען שקונסטנטינוס העניק לסילבסטר סמכות על הפרובינציות הרומאיות, ושימש את האפיפיורות להצדקת התערבותם המדינית בימי הביניים.
המסמך הואשם בהיותו מזויף לראשונה על ידי הקיסר אוטו השלישי, במאה העשירית, האשמה שהוכחה כנכונה בתקופת הרנסאנס, על ידי לורנצו ואלה, על ידי בחינת השפה שבה נכתב.
ב-31 בדצמבר 335 נקבר סילבסטר בעיר רומא, ולכן זהו היום המוקדש לו על ידי הכנסייה הקתולית.
בהתאם לכך, חגיגות ערב ראש השנה האזרחי, המתקיימות באותו תאריך, נקראות על שמו בכמה מדינות "ליל הסילבסטר", וזוהי כנראה הסיבה המרכזית לכך ששמו נזכר כיום.
גרסאות שונות של טענות עממיות לאנטישמיות מצד סילבסטר מייחסות לו האשמות שונות, בהן המרת יהודים לנצרות בכפייה, ורציחתם ועינוים של יהודים, ומועלות לרוב בהקשר של עידוד יהודים שלא לחגוג את ערב השנה האזרחית החדשה ("סילבסטר").
במציאות, סילבסטר התעסק במשך רוב כהונתו בעיקר בעניינים פנים־נוצריים, ובימיו נשמר חופש הדת של היהודים (רדיפת יהודים בידי נוצרים החלה מאוחר יותר; על אופי חופש הדת ראו צו מילאנו).
מקור ההאשמות הוא ככל הנראה בייחוס החלטות של קונסטנטינוס לסילבסטר שהיה האפיפיור בתקופתו, או ביחס הכנסייה ליהודים בתקופות מאוחרות יותר, לאחר שהשפעתה הפוליטית גברה.
סילבסטר החתול הוא דמות מצוירת של חתול, אחת מדמויות הלוני טונס של האחים וורנר.
סילבסטר הוא חתול בית המנסה שוב ושוב לטרוף את טוויטי.
העורמה של טוויטי, יחד עם הכלב אשר מגן עליו מכשילים את ניסיונותיו, אשר נגמרים לרוב בצורה כואבת.
שמו של סילבסטר נגזר משמו המדעי של חתול הבר – Felis silvestris – למרות היותו חתול בית (Felis catus).
סילבסטר כיכב בסדרת האנימציה תעלומות סילבסטר וטוויטי ששודרה ב-The WB בשנים 1995ֹ–2001. באותה סדרה הוא מוצג כחתול של סבתא (הבעלים של טוויטי), וכך גם במספר סרטוני "לוני טונס", בסדרה "המופע של הלוני טונס" ובסרט "טוויטי המלך".
סילבסטר אף הופיע בסרטונים משלו שבחלקם הוא מוצג כחתול נשוי עם גור הקרוי "סילבסטר ג'וניור",בחלקם הוא מתמודד עם גור קנגורואים בשם "היפטי הופר" (כשאותו מחשיב משום מה לעכבר ענקי), וכמו כן הוא מוצג בתור אחד מרודפיו של ספידי גונזלס, כמו כן הוא וספידי כיכבו בסרטון שבו הוא ווילי א.
קויוטי ניסו לחבל במרוץ בין ספידי לרוד ראנר.
בנוסף הוא מוצג כחתול המחמד של פורקי פיג, ובסרטון אחר הוא השתלט על ביתו עם כמה חתולים אחרים, ופורקי היה צריך להתחזות לחתול על מנת לשוב לביתו.
הוא אף כיכב עם אלמר פאד גם כחתול המחמד שלו ובסרט אחר, אלמר היה יועץ המס שלו לאחר שזה ירש כסף מהבעלים שלו, שלא מוצג שמה, ואף בסרטון שבו הוא מוצג כחתול רחוב שמטריד את מנוחתו של אלמר.
סרטון אחד עם פוגרון לגהורן שבו הוא גורם להנרי נץ לצוד אותו.
כמו כן הוא מוצג במספר סרטונים כנרדף של זוג כלבים בשם ספייק וצ'סטר.
את הדמות דיבב במקור מדבב סרטי וורנר מל בלאנק.
סרטונם הראשון כצמד, "טוויטי פאי", זכה בפרס האוסקר בשנת 1947 בקטגוריית "הסרטון המצויר הטוב ביותר".
האפיפיור סילבסטר השני (Pope Sylvester II; סביבות 946 – 12 במאי 1003) נולד בשם גרברט מאוריאק או ז'רבר מאוריאק היה מלומד נוצרי בן המאה העשירית, האפיפיור הצרפתי הראשון.
ז'רבר שימש כמנהל בית הספר הקתדרלי בריימס וכמורם של שניים מקיסרי האימפריה הרומית הקדושה, היה הארכיבישוף של ריימס ומאוחר יותר של רוונה, טרם מונה לאפיפיור.
הוא נודע בקידומם של לימודי מתמטיקה, אסטרונומיה ומדעים נוספים שלא היו בשימוש באירופה מאז התקופה הקלאסית.
המחקר חלוק בשאלות אודות הרקע וחייו המוקדמים של ז'רבר.
על פי מסורות מקומיות, ייתכן כי נולד בכפר בייאק (Belliac) באזור אקיטן (Aquitaine) שבצרפת, בין השנים 945-950, וככל הנראה הגיע מרקע צנוע ולא מיוחס.
בסביבות השנה 963 הצטרף ז'רבר, כמו צעירים רבים אחרים, למנזר סנט ז'רלד בעיר אוריאק.
לאחר הצטרפותו למנזר, החל ז'רבר אימון במקצועות הטריוויום (לימודי דקדוק, לוגיקה ורטוריקה) תחת ריימונד דה לאבור, שהיה נחשב מורה מצוין, ולזכותו זקף ז'רבר את רוב הידע שרכש בחייו.
לימודי השפה והספרות, אליהם פיתח העדפה, חשפו בפניו את העושר של התרבות הרומית העתיקה
נקודת המפנה בחייו התרחשה בשנת 957, כאשר הברון בורל (Borrell) מברצלונה הגיע לביקור במנזר באוריאק לצורך עלייה לקברו של הקדוש סן ג'ראר.
באותם ימים, הקשרים בין אקוויטן בצרפת לבין קטלוניה בספרד היו קרובים מאוד.
ע"פ אחד מתלמידיו של ז'רבר, רישה דה סן רמי, ביקש המנזר מהברון בורל לקחת עמו חזרה לקטלוניה את ז'רבר, שהוכיח את עצמו כתלמיד מבריק במיוחד, כדי שירכוש שם השכלה מדעית ומתמטית.
קטלוניה, שגבלה באל-אנדלוס הספרדית מדרום, סימנה באותה עת את גבולה הסופי של הציוויליזציה הנוצרית - מערבית ומבצר העומד בפני פלישת המוסלמים.
אולם כתוצאה מהפיגור היחסי של אירופה הנוצרית בהשוואה לעולם המוסלמי, שימשה קטלוניה נקודת ממשק של ידע ומסחר בין הציוויליזציות.
ספרים וכתבי יד היו חלק מאוד מרכזי בסחר חליפין זה שהתקיים בין אל-אנדלוס לבין קטלוניה במהלך אותה תקופה, ובאמצעות קשרים אלו הצליח הרבה מהידע היווני-רומי להגיע חזרה לאירופה יחד עם תוספות של מלומדים מוסלמיים ותחומי ידע מהודו ומהמזרח הרחוק.
הודות למיקום הגאוגרפי שלה, קטלוניה החזיקה באחת הספריות הגדולות באירופה במנזר סנטה מריה שבעיר ריפול (Ripoll), בה בילה ז'רבר שעות רבות בלמידה.
תחת הדרכתו של אטו, בישוף העיר ויק (Vic), הפך ז'רבר לבקיא בצורה יוצאת דופן במקצועות המדעים, המתמטיקה והאסטרונומיה (קוואדריוויום) במהלך אותן שנים.
בשנת 970, הצטרף ז'רבר למשלחת של הבישוף אטו לרומא שם הצליח להרשים את האפיפיור יוחנן השלושה עשר בבקיאותו במדעי הקוואדריוויום.
בהמלצתו הנלהבת של האפיפיור, מונה ז'רבר לאחר ביקורו להיות מורהו הפרטי של בנו של אוטו הראשון מלך גרמניה ואיטליה (ולימים קיסר האימפריה הרומית הקדושה).
לאחר שנתיים בהם שימש כמורה עבור אוטו השני, פנה ז'רבר ללימודים בבית הספר הקתדרלי בעיר ריימס, שם מונה על ידי הארכיבישוף אדלברון ללמד את מקצועות הקוודיריוויום בהם הצטיין
זמן מה לאחר מכן, בשנת 973, מונה ז'רבר על ידי מעסיקו הקודם, אוטו הראשון, לשמש כאב המנזר בבוביו.
אולם על אף ניסיונותיו הרבים לקדם רפורמות בהנהלת המנזר ובתוכניות הלימוד, נתקל ז'רבר בהתנגדות עזה ולכן שב ללימודיו בריימס כעבור שנה, שם הפך מונה לשמש כמנהל בית הספר עד שנת 997.
תחת ניהולם של ז'רבר מאוריאק ושל הארכיבישוף אדלברון ידע בית הספר הקתדרלי בריימס תקופה של פריחה אינטלקטואלית.
הארכיבישוף אדלברון, שהיה אחיו העשיר של דוכס לורן, נודע אף הוא במהפכנותו, ובמשך שנים היה חלוץ בניסיונות לקדם רפורמות ולימודים מדעיים.
באותן שנים בית הספר בריימס נודע בהתמחותו באתיקה, ברטוריקה קיקרויאנית, בספרות קלאסית ובקוואדריוויום.
בשנת 987, ז'רבר שיתף פעולה עם אדלברון על מנת למנות את הוגו קאפה למלך צרפת תחת לותר, המלך הקרולינגי האחרון ובכך למנוע ממנו לקחת את לורן מידיו של אוטו השלישי.
בשנת 989 נפטר הארכיבישוף אלדברון.
על אף שז'רבר נדמה כמחליפו הטבעי, קאפה מינה במקומו את ארנולף, בנו הלא חוקי של לותייר, המלך המודח, לארכיבישוף ריימס.
לאחר מינויו של ארנולף ידע בית הספר בריימס תקופה קשה, ועמד במרכזם של סכסוכים פוליטיים רבים שאילצו את ז'רבר להימלט.
ארנולף עצמו הודח ממשרת הארכיבישוף בשנת 991 באשמת בגידה במלך הוגו קאפה וז'רבר מונה תחתיו לארכיבישוף ריימס.
המינוי עורר תערעומת רבה כל כך, עד כי האפיפיור יוחנן החמישה עשר שלח נציג רשמי לצרפת מטעמו על מנהת להשעות את ז'רבר מתפקידו.
ז'רבר נאבק על מנת להוכיח כי הצו היה בלתי - חוקי אך סינוד בשנת 995 קבע כי הדחתו של ארנולף לא תקפה ובכך סתם את הגולל על מאמציו של ז'רבר שנאלץ לעזוב את ריימס.
מעבר להשתייכותו לבית הספר בריימס, שמר ז'רבר על קשרים קרובים גם עם גורמים בחצר הקיסרות, שם שימש בעבר כמורה.
לאחר שעזב ז'רבר את ריימס מצא מקלט במגדבורג וברוונה בחצרו של אוטו השלישי, קיסר האימפריה הרומית הקדושה.
בחצרו של אוטו השלישי שימש ז'רבר כמלמד וכיועצו של הקיסר, שהיה באותה עת בן שש עשרה בלבד.
לצד זאת, אוטו דאג לקדם את מורו בתפקידיו בכנסייתיים ובשנת 998 מינה האפיפיור גרגוריוס החמישי את ז'רבר לארכיבישוף רוונה.
כקיסר האימפריה, החזיק אוטו השלישי בהשפעה רבה בנוגע למינוי של משרת האפיפיור.
אין הדבר מפתיע, אם כן, שאוטו השלישי בחר בז'רבר, המורה הפרטי של משפחתו, לשמש כאפיפיור תחת גרגוריוס החמישי.
וכך, בשנת 999, מונה ג'רבר מאוריאק לאפיפיור וקיבל את השם סילבסטר השני.
הבחירה בשם סילבסטר לא הייתה מקרית, שכן סילבסטר הראשון היה האפיפיור בזמן הקיסר קונסטנטינוס.
לאוטו השלישי, כבנה של נסיכה ביזנטית ושל קיסר האימפריה הרומית הקדושה, היו שאיפות פוליטיות גבוהות וראה בעצמו כממשיכו של הקיסר קונסטנטין.
הוא אף קיווה שהאפיפיור החדש, בדמותו המהפכנית של ז'רבר מאוריאק, ישתף עמו פעולה בשאיפותיו החילוניות עבור האימפריה.
לאחר מינוי כאפיפיור החל סילבסטר השני בניקוי אורוות מוסרי בשורות הכמורה והכנסייה, ויצא חוצץ כנגד תופעות של מכירת משרות ופילגשות.
דעותיו ופעולותיו המהפכניות עוררו שוב התנגדות עזה, כפי שהיה בתפקידו כאב מנזר בבוביו, ואף היה עליו אף להימלט מרומא לזמן מחשש למרד בקיסר.
לאחר שנים ספורות, במאי 1003, חלה סילבסטר השני במהלך טקס המיסה בכנסייה ברומא ונפטר ממחלתו כעבור תשעה ימים
אחד ממקורות המידע העשירים ביותר אודות מפעלו האינטלקטואלי של ז'רבר מאוריאק הוא רישה (Riché) מסן רמי, שהיה אחד מתלמידיו בבית הספר בריימס.
רישה מתאר בכתביו את ז'רבר מאוריאק כמורה כריזמטי ויצירתי שהצליח, על ידי שיטות לימוד מגוונות ויישומיות, להעמיד תלמידים משכילים ובעלי ידע נדיר ביחס לאותה תקופה
במשך תקופת ההוראה של ז'רבר בבית הספר בריימס הושם דגש מיוחד על לימודי הרטוריקה.
כתביו של המדינאי הרומי המפורסם קיקרו, שהיו מהמקורות האהובים על ז'רבר, היוו את הבסיס ללימודים אלו.
בנוסף לקיקרו נלמדו גם כתבים קלאסיים אחרים מתקופת יוון ורומא, דבר שלא היה נפוץ בתקופה זו.
אולם מלבד הדגש על מדעי הטריוויום ההומניסטים, ז'רבר מאוריאק נודע במידה רבה בזכות הידע המופלג שלו במדעי הקוואדריוויום, ובכללם מתמטיקה, גאומטריה ואסטרונומיה.
לימודי המתמטיקה היוו נקודת התחלה עבור התלמידים בריימס לכל לימודי המדעים המדויקים.
חידוש נוסף המיוחס לז'רבר הוא הכנסתן לשימוש של הספרות הערביות בעת שבאותה תקופה היה נהוג השימוש בספרות רומיות באירופה הנוצרית.
בנוסף, מספר לנו רישה בכתביו על החזרתו לשימוש של מכשיר האבקוס על ידי ז'רבר, עבור חישובים מהירים.
לימודי האסטרונומיה היו חלק מרכזי בהוראתו של ז'רבר מאוריאק, ובמסגרתם עשה שימוש נרחב באמצעי המחשה ומדידה שבנה בכוחות עצמו.
הוא ביסס את הוראת האסטרונומיה והגאומטריה במידה רבה על תאוריות יווניות ופיתגוראיות, ונעזר לשם כך בספירות ובגלובוסים בכיתת הלימוד, כדי להמחיש את מבנה העולם ותנועת הכוכבים.
ז'רבר מאוריאק לימד כמה ממלומדים החשובים והמשפיעים ביותר של תקופתו.
בשל כך הפך ז'רבר למקור השראה של לימוד וידע במשך דורות רבים אחריו.
ידועים לנו על לפחות שלושה עשר תלמידים שלמדו תחת ז'רבר מאוריאק בבית הספר בריימס והפכו ברבות הימים לבישופים או ארכיבישופים.
תלמידים אלו העבירו את הידע, שרכשו מפיו של ז'רבר, לתלמידיהם במנזרים ובבתי הספר הקתדרלים ברחבי אירופה.
סילדנאפיל , המוכרת בשמה המסחרי ויאגרה (Viagra), היא תרופה השייכת למשפחת מעכבי האנזים פוספודיאסטראז PDE5, והמיועדת לטיפול בגברים הסובלים מבעיות של הפרעה בזקפה (אימפוטנציה) ומקושי להגיע לזקפה.
ויאגרה פותחה במקור על ידי חברת פייזר (Pfizer) כתרופה לטיפול ביתר לחץ דם ובתעוקת חזה (Angina pectoris; סוג של מחלת לב וכלי דם), והתגלתה כיעילה ביותר לטיפול בגברים הסובלים מבעיות של הפרעה בזקפה ומקושי להגיע לזקפה.
סילדנאפיל פועלת על מנגנון המבוקר על ידי חנקן חד-חמצני (NO) בפין.
חנקן חד-חמצני נקשר לקולטנים באנזים גואנילאט ציקלאז (guanylate cyclase) ומשפעל אותו.
המבנה המולקולרי של סילדנאפיל דומה לזה של cGMP ולכן היא פועלת כמעכב תחרותי של אנזים cGMP פוספודיאסטראז ספציפי סוג 5 (cGMP specific phosphodiesterase type 5) PDE5 האחראי לפירוק של cGMP.
ללא גירוי מיני, כלומר ללא הפעלת המערכת על ידי חנקן חד-חמצני ו-cGMP, סילדנאפיל לא אמורה לגרום לזקפה.
בדרך כלל התרופה משפיעה בתוך 30–40 דקות, ומשך השפעתה עד 4 שעות.
סילדנאפיל עוברת מטאבוליזם על ידי האנזימים בכבד ומסולקת מהגוף באמצעות הכבד והכליות.
אם לוקחים אותה בצירוף ארוחה עתירת שומן יעילות הספיגה יורדת ומשך הזמן הנדרש להגיע לריכוז מקסימלי בדם מתארך בכשעה, והריכוז עצמו יורד בכמעט שליש.
תרופות אחרות הפועלות באופן דומה הן טדלפיל (שם מסחרי: סיאליס, באנגלית:tadalafil) וורדנפיל (שם מסחרי: לויטרה, באנגלית:vardenafil).
חברת פייזר רשמה פטנט על ויאגרה בשנת 1996. בשנת 1998 קיבלה החברה את אישור מנהל המזון והתרופות האמריקאי (FDA), והייתה לתרופה המסחרית הראשונה לטיפול בבעיות זקפה אשר אושרה לשימוש.
הוויאגרה פותחה מתוך מחשבה שיהיה לה שימוש שונה מזה המקובל בה היום.
במהלך שלבי המחקר והפיתוח, במסגרת ניסוי קליני לבחינת יעילות החומר הפעיל עבור טיפול ביתר לחץ דם ובתעוקת חזה, נוסתה התרופה על קבוצת מטופלים בוויילס, בריטניה.
כמה מטופלים מקבוצת הניסוי שיתפו את החוקרים בתופעת לוואי בלתי צפויה בה נתקלו: הם חוו זקפה בימים בהם נטלו את התרופה.
לאור זאת, הוחלט על ידי החברה לבחון "תופעת לוואי" זו, אשר לימים הפכה להתוויה המרכזית של התרופה.
תהליך הרישום והשיווק של ויאגרה על ידי פייזר כלל שיטות אסורות כמו 'החזרים לרופאים' ושימוש בחומרי שיווק לא מאומתים ומטעים לקידום.
מקובל לחשוב על ויאגרה כתרופה בטוחה יחסית, ושתופעות הלוואי שלה נחשבות קלות וחולפות מהר.
אך עקב הסיכון לתת לחץ דם, ויאגרה אסורה לשימוש לאנשים שמשתמשים בתרופות מרחיבות כלי דם ממשפחת הניטרטים, כגון איזוסורביד דיניטרט (למשל קורדיל) ואיזוסורביד מונוניטראט (למשל מונוקורד ומונוניט).
התרופה אסורה לשימוש גם לאנשים הסובלים ממחלות כבד או לב חמורות, או מלחץ דם נמוך, מרטיניטיס פיגמנטוזה ולמי שעבר שבץ מוחי או התקף לב לאחרונה.
מנהל המזון והתרופות האמריקאי בדק קשר אפשרי בין נטילת התרופה וגרימת עיוורון – זאת בעקבות דיווחים על מקרים של עיוורון לאחר שימוש בתרופות ממשפחת מעכבי האנזים פוספודיאסטראז PDE5, שנמסרו למנהל על ידי פייזר באיחור.
ה-FDA נמנע מלהגביל את השימוש בתרופה, אך קבע כי על החברות שמייצרות תרופות ממשפחה זו להוסיף אזהרה מפני סכנת עיוורון בעלון לצרכן המצורף לתרופות.
בפועל הסיכוי לעיוורון על ידי משתמשי התרופה קלוש מאוד, ואף אין אישור רשמי לכך שהכדור יכול לגרום לעיוורון או לבעיות ראייה אחרות.
התרופה מוצעת למכירה באמצעות האינטרנט, לרוב על ידי דואר זבל.
המכירה דרך אתרי אינטרנט מסוכנת ואינה חוקית, שכן תרופה זו מחייבת מרשם רופא, בקרת רופא על התוויות נגד ועל אינטראקציות עם תרופות אחרות, וביקורת רוקח על איכות התרופה.
נראה כי מרבית האתרים מוכרים זיוף של התרופה.
סוג הזיוף נע בין זיופים המכילים כמות מופחתת של החומר הפעיל במקרה הטוב – ועד רעלים במקרה הרע.
בניסיון להילחם בזיופים מדפיסה החברה הולוגרמה של סמל החברה על גבי אריזת התרופה.
סוגי מעכבי האנזים פוספודיאסטראז PDE5
סילדנאפיל; שם מסחרי: ויאגרה (Viagra)
ורדנפיל; שם מסחרי: לויטרה (Levitra)
טאדאלאפיל; שם מסחרי: סיאליס (Cialis)
שימושי ויאגרה פרט להפרעות בזקפה
יתר לחץ דם ריאתי (Pulmonary hypertension) – הסילדנפיל יעיל בהורדת לחץ הדם הריאתי.
במצבים בהם יש לחץ דם ריאתי גבוה יש עומס על חדר ימין של הלב – עד כדי אי ספיקת לב ימין.
הסילדנפיל עובד על ידי קישור לקולטנים מסוג PDE-5 המצפים את חלל העורקים בפין ובעורקי הריאות.
לכן הפעילות הסלקטיבית של הסילדנפיל באזורים אלו ויצירת הרחבת כלי דם באזורים אלו – ואזו-דילטציה.מיוני 2005 ניתן אישור לשימוש בסילדנפיל בטיפול ביתר לחץ דם ריאתי בארצות הברית על יד מנהל המזון והתרופות האמריקאי.
התרופה בארצות הברית היא במינון אחר מזו הניתנת להפרעות בזקפה ויש לה שם אחר – REVATIO – אך למעשה מדובר באותו חומר פעיל.
מחלת רנו Raynaud's phenomenon - תופעה זו קשורה לשינויים זמניים בזרימת הדם לקצות האצבעות של ידיים והרגליים.
התופעה יכולה ללוות מחלות שונות ביניהם "טרשת רקמת חיבור" (סקלרודרמה, Scleroderma) או מחלת רנו.
בשנת 2005 שמו לב לכך שהסילדנפיל מפחית את שכיחותה של התופעה ואת משכה.
כאבי ראש (שכיחים מאד) או גודש באף
סחרחורת או טשטוש ראייה, ראיית צבעים או הפרעות בראייה, גלי חום (תחושה פתאומית של חום בחלק הגוף העליון)
ישנם כדורים במינונים של 25, 50, ו-100 מיליגרם.
קולמן סילק, גיבור ספרו של פיליפ רות "הכתם האנושי", מתאר את השפעת הוויאגרה על חייו:
בספרו של חיים באר, "חלומותיהם החדשים" מספרת דפנה לאלמה על סטוץ משגע שהיה לה עם צייר ומאייר בן שבעים ושתיים: "תשמעי, מתוקה שלי, היום יש ויאגרה, וּויאגרה, לידיעתך, עושה נפלאות גדולות כי לעולם חסדה, כמו שאומרים בהגדה".
סילברצ'ייר הייתה להקת רוק אלטרנטיבי אוסטרלית.
ב-1992, החלו הסולן דניאל ג'ונס והמתופף בן גיליס לנגן ביחד כשלמדו בבית ספר יסודי.
כאשר הם החלו ללמוד בתיכון הצטרף אליהם חברם לכיתה כריס ג'ואנו כבסיסט.
השלושה הקימו להקה בשם "Innocent Criminals".
פריצת הדרך של הלהקה התרחשה ב-1994, כאשר הם זכו בתחרות ארצית אשר נקראה "Pick Me".
הפרס היה הקלטת סינגל וקליפ.
ללהקה ניתנה את האפשרות לשנות את שמה, וחברי הלהקה בחרו לקרוא לה "סילבצ'ייר".
השם נבחר בעקבות איות שגוי של צמד המילים "סילבר צ'ייר".
הצלחת הלהקה הובילה אותה לחתימת חוזה עם חברת ההקלטות "סוני".
אלבום הבכורה של הלהקה, "Frogstomp", יצא ב-1995. באותה תקופה הלהקה הייתה מזוהה עם סצנת הגראנג' של סיאטל, הן בגלל הסאונד הכללי והן בגלל הקול של הסולן דניאל ג'ונס, שהזכיר את הסולנים של הלהקות פרל ג'אם וסטון טמפל פיילוטס.